Əqli Mülkiyyət Agentliyi görmə qüsurlu şəxslərə dəstək istiqamətində tədbirlər görür
7 Oktyabr 2019 15:57 (UTC+04:00)
2019-cu il 30 sentyabr – 9 oktyabr tarixlərində Cenevrə şəhərində keçirilən Ümumdünya Əqli Mülkiyyət Təşkilatının (ÜƏMT) üzv dövlətlərinin Assambleyalarının 59-cu sessiyası çərçivəsində Azərbaycan Respublikasının Əqli Mülkiyyət Agentliyinin nümayəndə heyətinin üzvləri ÜƏMT-nin struktur təsisatlarında ölkəmizin əqli mülkiyyət sahəsinin inkişaf etdirilməsi ilə əlaqədar müxtəlif görüş və müzakirələr keçiriblər.
Əqli Mülkiyyət Agentliyindən Trend-ə verilən məlumata görə, bu müstəvidə Agentliyinin İdarə Heyətinin üzvü Sənan Tapdıqov Əlçatan Kitablar Konsorsiumu-ƏKK (Accessible Books Consortium) Katibliyinin əməkdaşı Pərviz Emomov ilə görüşüb.
O, həmsöhbətini ölkəmizdə əqli mülkiyyət sahəsində həyata keçirilən struktur islahatların mahiyyəti ilə tanış etmiş, o cümlədən Respublika Elmi-Texniki Kitabxanasının Agentliyin idarəçiliyinə verilməsini bildirmişdir. S.Tapdıqov nadir nüsxələri də ehtiva edən kitabxananın fondu, onun müasir dövrün tələblərinə cavab verməsi, o cümlədən fondun rəqəmsallaşdırılması istiqamətində aparılan işlər barədə də məlumat vermiş və qeyd etmişdir ki, ƏKK ilə əməkdaşlığın qurulması Agentlik üçün xüsusi əhəmiyyət kəsb edir.
Öz növbəsində, son illər ƏKK-nun inkişaf etdiyini diqqətə çatdıran P.Emomov, konsorsium tərəfindən kor və digər görmə əlilliyi olan şəxslərə xidmət edən kitabxanaların Beynəlxalq Kitab Xidmətinin yaradıldığını və Azərbaycanın da belə kitabxanalar ilə əmakdaşlıq etmək istəyini müsbət dəyərləndirmişdir. P.Emomovun sözlərinə görə, ödənişsiz əsaslarla fəaliyyət göstərən bu xidmətin fondu 76 dildə 544.000-dən çox adda kitabı rəqəmsal əlçatan formatda birləşdirır.
Görüşdə ƏKK ilə Agentlik arasında tərəfdaşlıq imkanları müzakirə edilib, onların əməli nəticə ilə yekunlaşacağına inam bildirilib.
Qeyd edək ki, 2018-ci ildə Azərbaycan ÜƏMT-nın idarəçiliyində olan “Dərc olunmuş əsərlərin kor, görmə qüsurlu və ya çap məhsullarını oxumaqla bağlı başqa əlilliyi olan şəxslər üçün əlçatanlığını asanlaşdırmağa dair Mərakeş Müqaviləsi”nə qoşulub. Müqavilə ilə nəzərdə tutulmuş yeni hüquqi çərçivə kor və digər görmə əlilliyi olan şəxslərin elm, ədəbiyyat və incəsənət əsərlərindən istifadəsinə beynəlxalq səviyyədə təminat verir, bu kateqoriyadan olan insanların cəmiyyətə daha sıx inteqrasiya edilməsinə və onların potensialından istifadənin səmərəsinin artırılmasına kömək etməsi nəzərdə tutulur.
Ümumdünya Əqli Mülkiyyət Təşkilatı
Azərbaycan İlahiyyat İnstitutunda cenevrəli alimlə görüş keçirilib (FOTO)
Cəmiyyət 15 Noyabr 19:55
Kamran İmanov “Əqli mülkiyyət hüquqları və kibertəhlükəsizlik” mövzusunda seminarda çıxış edib (FOTO)
İqtisadiyyat 9 Noyabr 16:12
Bakıda müəlliflik hüququ və əlaqəli hüquqların kollektiv əsasda idarə edilməsinə dair beynəlxalq regional seminar işə başlayıb (FOTO)
Cəmiyyət 29 Oktyabr 13:10
Agentlik sədri: Müəllifə ödənilməli qonorarla bağlı böyük problem bizi narahat edir
Siyasət 29 Oktyabr 11:28
İqtisadiyyat 23 Oktyabr 11:55
Gündəm 11:16
Bakıda 72 yaşlı qadının parçalanmış meyiti aşkarlandı
Türkiyədə “Erməni-nasizm əməkdaşlığı” mövzusunda tədbir keçirilib (FOTO)
Qobuda 10 yeni fərdi yaşayış evi şəhid ailələri və Qarabağ müharibəsi əlillərinə təqdim edilib (FOTO)
Yağış səbəbindən elektrik enerjisi təchizatında ciddi problem yaranmayıb - "Azərişıq" ASC
İqtisadiyyat 10:46